[pic] | AZ EURÓPAI KÖZÖSSÉGEK BIZOTTSÁGA |

Brüsszel, 27.10.2006

SEC(2006) 1378 végleges

A 2007. ÉVI ELŐZETES KÖLTSÉGVETÉSI TERVEZET MÓDOSÍTÁSÁRA IRÁNYULÓ 3. SZÁMÚ INDÍTVÁNY ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN III. szakasz - Bizottság

(előterjesztő: a Bizottság)

A 2007. ÉVI ELŐZETES KÖLTSÉGVETÉSI TERVEZET MÓDOSÍTÁSÁRAIRÁNYULÓ 3. SZÁMÚ INDÍTVÁNYÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBANIII. szakasz - Bizottság

Tekintettel:

- az Európai Közösséget létrehozó szerződésre és különösen annak 272. cikkére,

- az Európai Atomenergia-közösséget létrehozó szerződésre és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 34. cikkére,

az Európai Bizottság az indokolásban felsorolt okok miatt a költségvetési hatóság elé terjeszti a 2007. évi előzetes költségvetési tervezet módosítására irányuló 3. számú indítványt.

TARTALOMJEGYZÉK

1. Bevezetés 4

2. A természeti erőforrások megőrzése és kezelése 5

2.1. Összefoglaló táblázat 5

2.2. Mezőgazdasági kiadások (piachoz kapcsolódó kiadások és közvetlen kifizetések) 5

2.2.1. Teljes áttekintés 5

2.2.2. Euró-dollár árfolyam 6

2.2.3. Részletes megjegyzések 6

2.3. Nemzetközi halászati megállapodások 11

2.4. A nómenklatúra változása és költségvetési megjegyzések 12

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI ONTÁSBAN 13

ÁLTALÁNOS BEVÉTELI KIMUTATÁS

BEVÉTELI ÉS KIADÁSI KIMUTATÁS SZAKASZONKÉNTI BONTÁSBAN

Az általános bevételi kimutatást és a szakaszonkénti bontású bevételi és kiadási kimutatást a SEI-BUD-rendszeren keresztül külön továbbítják. Az általános bevételi kimutatás és a szakaszonkénti bontású bevételi és kiadási kimutatás angol nyelvű változatát tájékoztatásul mellékletként csatolják a költségvetéshez.

1. BEVEZETÉS

A költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodás[2] úgy rendelkezik, hogy „Amennyiben szükségesnek ítéli, a Bizottság ad hoc módosító indítványt nyújthat be a költségvetési hatóság két ágához az előzetes költségvetési tervezetben szereplő mezőgazdasági kiadások becsléséhez alapul szolgáló adatok naprakésszé tétele céljából, és/vagy – az érintett pénzügyi év január első napján hatályban lévő halászati megállapodásokkal kapcsolatosan rendelkezésre álló legfrissebb információk alapján – a nemzetközi halászati megállapodásokra vonatkozó működési tételek és a tartalékot képező előirányzatok összegének és felosztásuknak korrigálása érdekében.” Ezt a módosító indítványt október végéig kell megküldeni a költségvetési hatóság részére.

A Bizottság ezúton előterjeszti a 2007. évi előzetes költségvetési tervezetre irányuló (3/2007. számú) ad hoc módosító indítványt, amely a mezőgazdasági kiadások becsült szükségleteinek gondos, tételenkénti aktualizálását tartalmazza. A módosító indítvány a változó piaci tényezők mellett figyelembe veszi az előzetes költségvetési tervezet összeállítása óta az agrárágazatban elfogadott jogalkotói határozatokat, a közvetlen kifizetésekre vonatkozó módosított becsléseket, valamint minden javaslatot, amely a következő költségvetési év során valószínűleg hatással bír majd.

A módosító indítvány, akárcsak az előzetes költségvetési tervezet, a Közösség mint egész szükségletein alapul. Ami a piaci intézkedéseket illeti, az előirányzatok tagállamok szerinti bontása nem áll rendelkezésre. Ezen kívül hangsúlyozni kell, hogy ezek az előirányzatok előrejelzésnek, és nem kiadási célkitűzésnek tekintendők. A tényleges kiadások elsősorban a valós piaci feltételek, az aktuális euró-dollár árfolyam, valamint a tagállamok fizetései ütemének függvényében alakulnak majd. Mivel kötelező kiadásokról van szó, – a pénzügyi keret által szabott korlátokon belül – mértéküktől függetlenül maradéktalanul sor kerül azon összegek visszatérítésére, amelyeket a tagállamok a rendelkezéseknek megfelelően fizetni kötelesek.

A módosító indítványban használt euró-dollár árfolyam alapja a közös agrárpolitika finanszírozásáról szóló 1290/2005/EK tanácsi rendelettel összhangban a 2006. július 1. és szeptember 30. közötti átlagos árfolyam. Az árfolyam 1,27 (1 EUR=1,27 USD), és az előzetes költségvetési tervezethez képest a szükségletek mintegy 78 millió eurós növekedését eredményezi.

Néhány költségvetési megjegyzést az átláthatóság és az egyértelműség érdekében aktualizáltak.

A nemzetközi halászati megállapodások esetében a változás a Mauritániával kötött halászati partnerségi megállapodás életbe lépéséhez kapcsolódik, de nem módosítja a halászati megállapodásokra előirányzott teljes összeget. A javaslat szerint a tartalék sorról 86 millió eurót kell átcsoportosítani a megfelelő operatív költségvetési sorra.

A mezőgazdasági kiadások iránti szükséglet 42 832 millió eurót tesz ki, ami az előzetes költségvetési tervezethez képest 852 millió eurós csökkenést jelent. A 2. fejezet teljes szükségletét 56 366 millió euróra becslik, 1 985 millió eurónyi mozgásteret hagyva a pénzügyi keret megfelelő felső korlátja alatt a kötelezettségvállalási előirányzatoknál.

2. A TERMÉSZETI ERőFORRÁSOK MEGőRZÉSE ÉS KEZELÉSE

2.1. Összefoglaló táblázat

2007-es előzetes költségvetési tervezet (PDB) | 3/2007. számú módosító indítvány | Különbözet |

millió EUR | (a) | (b) | (c)=(b)-(a) |

Kötelezettségvállalási előirányzat | Kifizetési előirányzat | Kötelezettségvállalási előirányzat | Kifizetési előirányzat | Kötelezettségvállalási előirányzat | Kifizetési előirányzat |

A 2. fejezet előirányzatai összesen | 57.218 | 55.683 | 56.366 | 54.832 | -852 | -852 |

Pénzügyi keret | 58.351 | 58.351 |

fennmaradó mozgástér | 1.133 | 1.985 | 852 | 852 |

Ebből: |

Mezőgazdasági kiadások (piachoz kapcsolódó kiadások és közvetlen kifizetések) | 43.684 | 43.408 | 42.832 | 42.556 | -852 | -852 |

Nemzetközi halászati megállapodások | 194 | 194 | 194 | 194 | 0 | 0 |

ebből: -"Operatív sor" | 59 | 59 | 145 | 145 | 86 | 86 |

-"Tartalék" | 135 | 135 | 49 | 49 | -86 | -86 |

2.2. Mezőgazdasági kiadások (piachoz kapcsolódó kiadások és közvetlen kifizetések)

2.2.1. Teljes áttekintés

A 2007. évi 3. módosító indítvány azt hivatott biztosítani, hogy a mezőgazdasági költségvetés a legfrissebb gazdasági adatokon és az aktuális jogi keretfeltételeken alapuljon. Októberre a Bizottság rendelkezésére állnak a 2006. évi termelés (betakarítás) szintjére vonatkozó első tájékoztató adatok, amelyek a 2007-es költségvetési szükségletek megbízható becslésének alapjául szolgálnak.

A Bizottság – akárcsak a múltban – ezúttal is tételenként gondosan felülvizsgálta a mezőgazdasági kiadásokra vonatkozó becsléseit. Ez a módosító indítvány a piaci tényezők mellett figyelembe veszi az előzetes költségvetési tervezet összeállítása óta az agrárágazatban elfogadott jogalkotói határozatokat, valamint javaslatokat.

A mezőgazdasági kiadások teljes előirányzata alacsonyabb, mint a 2007. évi előzetes költségvetési tervezetben szereplő becslés (- 852 millió EUR). Ez a megtakarítás leginkább a közvetlen támogatások iránti szükséglet lefelé történő korrekciójából (05 03. alcím, - 782 millió EUR) adódik. Az agrárpiaci intervenciók (05 02. alcím) iránti szükséglet az előzetes költségvetési tervezethez képest 71 millió euróval csökken, és néhány fontos, alcímen belüli változást is magában foglal (az ágazattól függő növekedések és csökkenések).

Említést érdemel, hogy a csökkentett szükségletek egy része a célhoz kötött bevételek[3] becslésének felülvizsgálatából ered. Számottevő pótlólagos bevételre számítanak a számlaelszámolási eljárásból (+ 238 millió EUR) és a megemelt tejilletékből (+ 43 millió EUR).

2.2.2. Euró-dollár árfolyam

A közös agrárpolitika finanszírozásáról szóló 1290/2005/EK tanácsi rendelet 21. cikkével összhangban ez a módosító indítvány euró-dollár árfolyamként az elmúlt három hónap árfolyamainak átlagát alkalmazza. E módosító indítvány esetében ez a 2006. július 1. és szeptember 30. közötti időszakot jelenti. A nyilvántartott átlagárfolyam 1 EUR = 1,27 USD, amely magasabb az előzetes költségvetési tervezetben használt árfolyamnál (1 EUR = 1,20 USD). Ez az árfolyamváltozás mintegy 78 millió euróval növeli a szükségleteket (68 millió euróval a gabonapiaci intézkedések és 10 millió euróval a cukor esetében).

2.2.3. Részletes megjegyzések

05 02 Agrárpiaci intervenciók

előirányzatok az előzetes költségvetési tervezetben: 5 698 millió EUR

előirányzatok a módosító indítvány után: 5 628 millió EUR

Egyes agrárpiacok kedvező kilátásaival magyarázható a gabona (- 178 millió EUR), az I. mellékletben felsoroltakon kívüli termékekre fizetett visszatérítés (- 45 millió EUR) és a marhahús (- 35 millió EUR) előirányzatainak csökkenése . Ugyancsak csökkentek a gyümölcsök és zöldségek (- 83 millió EUR), valamint a tejtermékek (- 31 millió EUR) szükségletei.

Ezzel szemben jó néhány ágazatban nőtt az előirányzat-szükséglet . A bortermelői ágazat az eredetileg előirányzottnál 76 millió euróval többet igényel a piaci intézkedések, különösen a lepárlások iránti pótlólagos szükséglet miatt. A cukor pótlólagos előirányzatai (+ 88 millió EUR) főként az előző évi export-visszatérítések vártnál tovább tartó kifizetéseinek, valamint az intervenciós készletekből történő kisebb mértékű értékesítésnek tudhatók be. A baromfi- és tojáságazat megnövekedett szükségleteinek (+ 53 millió EUR) okát elsősorban azon kivételes piaci támogató intézkedések jelentik, amelyekről a madárinfluenza felbukkanását követően határoztak.

Az alábbi észrevételek kifejtik az előzetes költségvetési tervezet és a módosító indítvány előirányzatai közötti fő különbségeket.

05 02 01 – Gabonafélék (előirányzatok: – 178 millió EUR)

előirányzatok az előzetes költségvetési tervezetben: 694 millió EUR

előirányzatok a módosító indítvány után: 516 millió EUR

A gabonafélék költségvetési szükségleteinek csaknem 25 %-os csökkenését azok a kedvező piaci fejlemények idézték elő, amelyek a 2007. évi előzetes költségvetési tervezet összeállítása óta merültek fel. A rendkívüli éghajlati feltételek a korábbi becslésekhez képest megközelítőleg 19,5 millió tonnával csökkentették az Unió 2006-2007 évi gabonatermelését, ami pozitív hatással volt az intervenciós költségekre. A világpiaci árak is jelentős mértékben emelkedtek, ami jobb eladási árakhoz vezetett és csökkentette az export-visszatérítések iránti igényt. A kedvezőbb piaci feltételek az intervenciós készletek értékesítésének növekedését eredményezték. Végül, a gabonák intervenciós tárolásának működési költségeiben visszaesés volt megfigyelhető. E tényezők mindegyikének jelentős hatása van az ágazat költségvetési igényeire, ami a gabonafélék export-visszatérítésének (- 62 millió EUR), valamint a gabonafélék intervenciós raktározásának (- 155 millió EUR) lefelé történő kiigazításához vezet. Az euró erősödése következtében – amely pótlólagos 68 millió eurós szükségletért felelős a gabonaágazatban – azonban nem realizálható a pozitív piaci folyamatok valamennyi előnye. Az alábbi táblázat a gabona intervenciós készletei esetében veti össze a jelenlegi helyzetet az előzetes költségvetési tervezettel.

Előzetes költségvetési tervezet (millió tonna) | Módosító indítvány (millió tonna) |

Nyitó állomány Felvásárlás Értékesítés Záró állomány Átlagos állomány | 16.6 8.1 5.5 19.2 18.9 | 11.3 8.4 8.0 11.7 12.0 |

A 2006. évi költségvetés végrehajtására vonatkozó legfrissebb adatok alapján a keményítő termelési visszatérítése várhatóan 39 millió euróval növekszik a 2007. évi előzetes költségvetési tervezethez képest.

05 02 05. – Cukor (előirányzatok: + 88 millió EUR)

előirányzatok az előzetes költségvetési tervezetben: 235 millió EUR

előirányzatok a módosító indítvány után: 323 millió EUR

A cukorágazat előirányzatainak nettó növekedése számos piachoz kapcsolódó feltétellel magyarázható.

Az export-visszatérítések (+ 39 millió EUR) esetében a növekedés egyrészt a 2005-2006-os gazdasági év során exportált pótlólagos mennyiségnek (+ 160 000 tonna), másrészt a 2007. évi költségvetésre terhelendő részt növelő késedelmes kifizetéseknek tudható be. Ezen felül a magasabb euró-dollár árfolyam 10 millió eurós többletkiadást okoz. Mivel azonban a világpiaci árak pozitív tendenciát mutatnak, az előzetes költségvetési tervezetben szereplő 342 dollár/tonna 360 dollár/tonnára emelkedett, megtakarításokat generálva ezzel.

Ami a cukor raktározását illeti (+ 50 millió EUR), az előrejelzések szerint a cukorpiacon növekvő egyensúlytalanságokkal kell számolni, az előzetes költségvetési tervezethez képest az időszak elején (2006. október 1.) 100 000 tonna pótlólagos mennyiségre számítanak az intervenciós raktárakban, valamint arra, hogy az időszak során (2006. október 1. és 2007. szeptember 30. között) 130 000 tonnával kevesebbet tudnak értékesíteni.

05 02 08 – Gyümölcs- és zöldségfélék (előirányzatok: - 83 millió EUR)

előirányzatok az előzetes költségvetési tervezetben: 1 407 millió EUR

előirányzatok a módosító indítvány után: 1 324 millió EUR

A gyümölcs- és zöldségfélék előrejelzett kiadása csökkent az előzetes költségvetési tervezethez képest.

A feldolgozott paradicsomtermékek előirányzatai a feldolgozásra előrejelzett mennyiség csökkenése miatt (az előzetes költségvetési tervezetben szereplő 11,5 millió tonnáról a módosító indítványban szereplő 9 millió tonnára) 76 millió euróval csökkentek.

A feldolgozott citrusfélék előirányzatai enyhén csökkentek (7 millió EUR), különösen a támogatások további csökkenése (felső határ túllépése a narancs esetében), valamint a feldolgozandó gyümölcsmennyiség kiigazítása miatt.

05 02 09. – A bortermelői ágazat termékei (előirányzatok: + 76 millió EUR)

előirányzatok az előzetes költségvetési tervezetben: 1 411 millió EUR

előirányzatok a módosító indítvány után: 1 487 millió EUR

Az EU bortermelői ágazata továbbra is bonyolult piaci helyzettel és jelentős készletekkel jellemezhető. Mivel a 2006/2007-es gazdasági évben az előzőhöz hasonló termés várható, a becsült szükségleteket is a 2005/2006-os év szintjére igazították. A 2007. évi előzetes költségvetési tervezethez viszonyítva a szükséglet valamennyi piaci intézkedés esetében magasabb (export-visszatérítés: + 10 millió EUR; bor és szőlőmust raktározása: + 20 millió EUR; desztilláció: + 63 millió EUR; alkohol raktározása: + 14 millió EUR; must felhasználásához nyújtott támogatás: + 28 millió EUR), miközben a termelési potenciálhoz kapcsolódó strukturális intézkedések várhatóan kevésbé lesznek költségesek a korábban vártnál (végleges kivonás: - 14 millió EUR; átalakítás és átállítás: - 45 millió EUR).

05 02 11 04. – POSEI (a közvetlen támogatások és a FISH 11 02 03. kivételével) (előirányzatok: + 95 millió EUR)

előirányzatok az előzetes költségvetési tervezetben: 117 millió EUR

előirányzatok a módosító indítvány után: 212 millió EUR

E költségvetési tétel növekedését (+ 95 millió EUR) a 05 03 02 50. költségvetési tétel csökkenésével (- 95 millió EUR) együtt kell vizsgálni. Az új POSEI-programok alapján lehetővé vált a piachoz kapcsolódó kiadások és a közvetlen támogatások jobb elkülönítése. Következésképpen a piachoz kapcsolódó kiadásokat átcsoportosították a 05 02 11 04. költségvetési tételbe.

05 02 12. – Tej és tejtermékek (előirányzatok: - 31 millió EUR)

előirányzatok az előzetes költségvetési tervezetben: 618 millió EUR

előirányzatok a módosító indítvány után: 587 millió EUR

A tejtermelő ágazat aktualizált piaci előrejelzései megerősítik a 2007. évi előzetes költségvetési tervezet elemzését, amely a legtöbb tejtermék esetében jó piaci kilátásokat mutat, még ha a vajzsír esetében kicsit kedvezőtlenebb is a piac alakulása. Különösen a fölözött tejpor magas belső és világpiaci ára tette lehetővé, hogy mind az export-visszatérítés, mint pedig a fölözött tejpor állati takarmányban történő felhasználásához nyújtott támogatás szintjét nullára csökkentsék. Ez utóbbihoz a marhahús piacának kedvező árai is hozzájárultak. Így a 2007. évi előzetes költségvetési tervezethez képest 40 millió euróval tudták csökkenteni a fölözött tej közösségen belüli értékesítésére irányuló intézkedésekhez igényelt előirányzatokat. Másrészről viszont a vajzsírhoz kapcsolódó intézkedések kiadásai várhatóan magasabbak lesznek, ami megmagyarázza az export-visszatérítések (+ 6 millió EUR) valamint a vaj és tejszín intervenciós raktározása (+ 3 millió EUR) kismértékű növekedését.

A 2007. évi előzetes költségvetési tervezethez képest egy további módosítás a tejtermelők által a kvóta átlépése miatt fizetendő megemelt illetéket érinti. A 2005/2006-os kontingensév legfrissebb adatai alapján a Bizottság 349 millió eurónyi célhoz kötött bevétel allokálását javasolja, ami 43 millió euróval haladja meg az előzetes költségvetési tervezetben szereplő összeget.

05 02 13. – Marha- és borjúhús (előirányzatok: -35 millió EUR)

előirányzatok az előzetes költségvetési tervezetben: 152 millió EUR

előirányzatok a módosító indítvány után: 117 millió EUR

A marha- és borjúhús piaci helyzetére az EU-ban továbbra is jelentős kereslet és stabil árak jellemzőek. Míg néhány évvel ezelőtt az ágazat erősen függött a nagymennyiségű, export-visszatérítéssel támogatott kiviteltől, valamint az állami intervenciótól, a helyzet mára teljes egészében megváltozott. A strukturális többlet megszűnt, és a belső kereslet kedvező alakulását nemcsak az árak tükrözik, hanem a folyamatosan növekvő import és az export alacsonyabb szintje. Az aktualizált piaci előrejelzések alapján a Bizottság a hús (- 23 millió EUR) és az élőállat(- 9 millió EUR) export-visszatérítésére vonatkozó előirányzatok csökkentését javasolja. A vágóállatok export-visszatérítésének megszüntetésére vonatkozó határozat már az előzetes költségvetési tervezet eredeti javaslatában szerepelt. A rendkívüli támogató intézkedések (a harminc hónaposnál idősebb állatokkal kapcsolatos eljárási rend, valamint a BSE kapcsán az idős állatok levágásár és megsemmisítésére vonatkozóan hozott intézkedések) finanszírozására szolgáló költségvetési jogcím esetében a legfrissebb adatok alapján kismértékű pótlólagos megtakarításra(- 3 millió EUR) van lehetőség az előzetes költségvetési tervezethez képest.

05 02 15 07. – A tojás- és a baromfiágazatra vonatkozó rendkívüli piactámogatási intézkedések (előirányzatok: + 60 millió EUR)

előirányzatok az előzetes költségvetési tervezetben: p.m.

előirányzatok a módosító indítvány után: 60 millió EUR

A magas patogenitású madárinfluenza (H5N1) 2005 végén és 2006 elején Közösséghez közeli területeken, valamint több tagállamban történő felbukkanását követően 2006 júliusában és augusztusában rendkívüli piaci intézkedésekről született határozat, mivel a baromfihús piaca a fogyasztás és az árak egyidejű, jelentős mértékű és gyors csökkenése következtében jelentős veszteségeket szenvedett. Ezen intézkedéseknek (összesen mintegy 82 millió EUR) csupán egy kis része kerül kifizetésre a 2006. évi költségvetés végrehajtása során, mivel az intézkedések tagállamokban történő végrehajtásához időre van szükség. A 2007-es költségvetés esetében a pénzügyi szükségleteket 60 millió euróra becslik, amely nem szerepelt az előzetes költségvetési tervezetben.

05 03. Közvetlen támogatások

előirányzatok az előzetes költségvetési tervezetben: 37 661 millió EUR

előirányzatok a módosító indítvány után: 36 879 millió EUR

Ezen alcím előirányzatait 782 millió euróval csökkentették. A termeléshez nem kötődő közvetlen támogatások (- 513 millió EUR) részben azért csökkennek, mert a legfrissebb rendelkezésre álló információk lehetővé tették az egységes támogatási rendszer szükségleteinek reálisabb becslését (először a kiadások közösségi jogszabályokban előírt felső korlátját állították be a költségvetésbe)(- 239 millió EUR), részben pedig a számlaelszámolás megnövekedett bevételei miatt(- 238 millió EUR). A termeléshez kötődő egyéb támogatások előirányzatai 269 millió euróval csökkentek, ami túlnyomórészt a banánra vonatkozó kompenzációs támogatás iránti szükséglet csökkenésének (- 195 millió EUR), valamint 95 millió eurónak a 05 02. alcím POSEI költségvetési tételébe történő átcsoportosításának tudható be.

05 03 01. – Termeléshez nem kötődő közvetlen támogatások (előirányzatok: - 513 millió EUR)

előirányzatok az előzetes költségvetési tervezetben: 30 709 millió EUR

előirányzatok a módosító indítvány után: 30 196 millió EUR

Az egységes támogatási rendszer esetében abból indulnak ki, hogy a rendszert újonnan alkalmazó tagállamok nem veszik a felső korlátig igénybe a rendelkezésre álló forrásokat. Ezért a forrásokat 239 millió euróval csökkentették. Ezenfelül az egységes támogatási rendszer költségvetésének felső korlátja[4] az előzetes költségvetési tervezet összeállítása óta 29 millió euróval csökkent. A területalapú egységes támogatási rendszer éves pénzügyi kereteit[5] csökkentették (- 174 millió EUR) annak érdekében, hogy elkülönítsék az 1782/2003/EK rendelet 143ba. cikkében említett cukorkifizetés összegeit. Erre pótlólagos jogcímet hoztak létre, amelynek feladata a területalapú egységes támogatási rendszert alkalmazó új tagállamok elkülönített cukortámogatási[6] kiadásainak fedezése (+ 167 millió EUR). A különbség (- 7 millió EUR) a tejtermelő ágazat szerkezetátalakítására képzett tartalék kiigazításából származik.

05 03 02. – Egyéb közvetlen támogatások (előirányzatok: - 269 millió EUR)

előirányzatok az előzetes költségvetési tervezetben: 6 484 millió EUR

előirányzatok a módosító indítvány után: 6 215 millió EUR

A tagállamoktól kapott legfrissebb közlemények alapján az energianövények (05 03 02 27.) előirányzatait felfelé módosították (+ 16 millió EUR). Ennek megfelelően a becslések szerint 1 181 000 ha területre kell kifizetni a 45 EUR/ha támogatást.

A banánra vonatkozó kompenzációs támogatás (05 03 02 30) előirányzatai jelentős, 195 millió eurós megtakarítást mutatnak. A 2007-es évre az ágazat reformja miatt nem irányoztak elő forrásokat. Az új rendszerre vonatkozó 2007-es előirányzatokat a 2008. évi költségvetésre terhelik. Ami a 2006-os évet illeti, a 2007-ben fizetendő második részlet a magasabb árak és a termesztett banán kisebb mennyisége miatt kevesebb az előzetes költségvetési tervezetben előirányzottnál. A 2006-os termelés 740 000 tonnáról 670 000 tonnára csökkent; a támogatás 291 EUT/t-ról 161 EUR/t-ra módosult.

A 05 03 02 29. költségvetési tétel előirányzatait 20 millió euróban rögzítették (az előzetes költségvetési tervezetben p.m. bejegyzés szerepelt). Ez a 319/2006/EK tanácsi rendelettel[7] módosított 1782/2003/EK tanácsi rendelet 10f. fejezete szerinti pótlólagos cukortámogatást érinti, amely az azon cukorrépa-termesztőknek biztosított átmeneti (ötéves) termeléshez kötődő támogatás keretében merül fel, akik a cukor-kontingenst 50 %-nál nagyobb mértékben csökkentő tagállamokban folytatják a cukorrépa-termesztést. Ez a támogatás a bevételkiesés mintegy 30 %-ának felel meg, a termeléshez nem kötődő cukortámogatás által már fedezett 60 % mellett. Portugália és Olaszország az alábbiak szerint jogosult erre a támogatásra: a támogatható termelés 778 705,8 tonna Olaszország, és 34 500 tonna Portugália esetében. A bruttó támogatás (moduláció előtt) Portugália esetében 28,26 EUR/t, Olaszország esetében pedig 25,64 EUR/t.

POSEI – közösségi támogatási programok – 05 03 02 50. költségvetési tétel – lásd a 05 02 11 04. megjegyzéseit.

2.3. Nemzetközi halászati megállapodások

A Bizottság a 2007-es előzetes költségvetési tervezet következő módosítását javasolja:

11 03 01. költségvetési jogcímcsoport - Nemzetközi halászati megállapodások: 145 221 500 EUR kötelezettségvállalási és kifizetési előirányzat a 2007. január 1-jén hatályban lévő megállapodásokra (+ 86 000 000 EUR a 2007. évi előzetes költségvetési tervezetben szereplő 59 221 500 euróhoz viszonyítva).

40 02 41 02. költségvetési tétel - Differenciált előirányzatok (kötelező kiadások): a 40 02. – Pénzügyi támogatások tartalékalapja alcímben: 48 778 500 EUR kötelezettségvállalási és kifizetési előirányzat a nemzetközi halászati megállapodásokra (- 86 000 000 EUR a 2007. évi előzetes költségvetési tervezetben szereplő 134 778 500 euróhoz viszonyítva).

E művelet nettó pénzügyi hatása nulla. Az összeg az Európai Közösség és a Mauritániai Iszlám Köztársaság közötti, a Tanács általi elfogadását követően 2006. augusztus 1-i visszamenőleges hatállyal életbe lépő halászati partnerségi megállapodáshoz nyújtott 2007. évi pénzügyi hozzájárulásnak felel meg.

2.4. A nómenklatúra változása és költségvetési megjegyzések

Kiadások |

Költségvetési tétel | Intézkedés | A 3/2007. számú módosító indítvány előirányzatai |

Kötelezettségvállalások | Kifizetések |

05 03 01 02. Területalapú egységes támogatási rendszer | Az alábbiakra bomlik: |

05 03 01 02. Területalapú egységes támogatási rendszer | 2 111 000 000 | 2 111 000 000 |

05 03 01 03. Elkülönített cukortámogatás | 167 000 000 | 167 000 000 |

11 02 01. Halászati termékekre vonatkozó intervenciók | Az alábbiakra bomlik: |

11 02 01.01 Halászati termékekre vonatkozó intervenciók – új intézkedések | 15 500 000 | 15 500 000 |

11 02 01.02 Halászati termékekre vonatkozó intervenciók – korábbi intézkedések lezárása | p.m. | p.m. |

11 02 02. Szabálytalanságok (halászati piacok) | Az alábbiakra bomlik: |

11 02 02 01. Szabálytalanságok (halászati piacok) – új intézkedések | p.m. | p.m. |

11 02 02 02. Szabálytalanságok (halászati piacok) – korábbi intézkedések lezárása | p.m. | p.m. |

11 02 03. A legkülső régiókat célzó halászati program | Az alábbiakra bomlik: |

11 02 03 01. A legkülső régiókat célzó halászati program – új intézkedések | p.m.1 | p.m.2 |

11 02 03 02. A legkülső régiókat célzó halászati program – korábbi intézkedések lezárása | p.m. | p.m. |

Bevételek |

6 8 0. Ideiglenes szerkezetátalakítási összegek | Az alábbiakra bomlik: |

6 8 0 1. Ideiglenes szerkezetátalakítási összegek – Célhoz kötött bevételek | p.m. |

6 8 0 2. Az ideiglenes szerkezetátalakítási alapot érintő szabálytalanságok – Célhoz kötött bevételek | p.m. |

1 15 000 000 EUR összegű előirányzat a 40 02 41 02. tételben szerepel.

2 15 000 000 EUR összegű előirányzat a 40 02 41 02. tételben szerepel.

A nómenklatúra e változásai mellett a következő sorok költségvetési megjegyzései kerültek aktualizálásra:

05 02 11 04. jogcím – POSEI (a közvetlen támogatások és a FISH 11 02 03. kivételével)

05 03 02 50. jogcím –– POSEI –– Közösségi támogatási programok

05 03 02 51. jogcím – POSEI – Egyéb közvetlen támogatások és korábbi szabályozások

05 03 02 52. jogcím – POSEI – Égei-tengeri szigetek

05 07 02. jogcímcsoport – Jogviták rendezése

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2007. évi pénzügyi keret | 2007. évi előzetes költségvetési tervezet (beleértve a 2007. évi 1. és 2. sz. módosító indítványt)[8] | 3/2007. számú módosító indítvány | 2007. évi előzetes költségvetési tervezet + 2007. évi 1., 2. és 3. sz. módosító indítvány |

|Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat |Kötelezettségvállalási előirányzat |Kifizetési előirányzat | | 1. FENNTARTHATÓ NÖVEKEDÉS | | | | | | | | | | 1a. Versenyképesség a növekedésért és foglalkoztatásért |8 918 000 000 | |9 316 483 511 |6 947 304 511 | | |9 316 483 511 |6 947 304 511 | |1b. Kohézió a növekedésért és foglalkoztatásért |45 487 000 000 | |45 486 558 504 |37 798 703 678 | | |45 486 558 504 |37 798 703 678 | | Összesen | 54 405 000 000 | |54 803 042 015 | 44 746 008 189 | | |54 803 042 015 | 44 746 008 189 | | Fennmaradó mozgástér | | |101 957 985[9]

| | | |101 957 985 | | | 2. A TERMÉSZETI ERőFORRÁSOK MEGőRZÉSE ÉS KEZELÉSE | | | | | | | | | | Ebből: piachoz kötődő kiadások és közvetlen kifizetések |45 759 000 000 | |43 684 007 000 |43 407 987 756 |-851 700 000 |-851 700 000 |42 832 307 000 |42 556 287 756 | | Összesen | 58 351 000 000 | |57 217 576 036 | 55 683 381 736 | | |56 365 876 036 | 54 831 681 736 | | Fennmaradó mozgástér | | |1 133 423 964 | | | |1 985 123 964 | | | 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE | | | | | | | | | | 3a. Szabadság, biztonság és a jog érvényesülése |637 000 000 | |571 339 000 |426 989 000 | | |571 339 000 |426 989 000 | |3b. Uniós polgárság | 636 000 000 | |603 675 000 |680 252 652 | | |603 675 000 |680 252 652 | | Összesen | 1 273 000 000 | |1 175 014 000 | 1 107 241 652 | | |1 175 014 000 | 1 107 241 652 | | Fennmaradó mozgástér | | |97 986 000 | | | |97 986 000 | | | 4. AZ EU MINT GLOBÁLIS PARTNER [10]

|6 578 000 000 | | 6 702 527 000 | 7 447 469 578 | | | 6 702 527 000 | 7 447 469 578 | | Fennmaradó mozgástér | | | 110 000 000 | | | | 110 000 000 | | | 5. IGAZGATÁS [11]

|7 039 000 000 | |7 002 283 649 | 7 002 183 649 | | |7 002 283 649 | 7 002 183 649 | | Fennmaradó mozgástér | | | 112 716 351 | | | | 112 716 351 | | | 6. ELLENTÉTELEZÉS | 445 000 000 | |444 646 152 | 444 646 152 | | |444 646 152 | 444 646 152 | | Fennmaradó mozgástér | | | 353 848 | | | | 353 848 | | | ÖSSZESEN | 128 091 000 000 | 123 790 000 000 | 127 345 088 852 | 116 430 930 956 | -851 700 000 | -851 700 000 | 126 493 388 852 | 115 579 230 956 | | Fennmaradó mozgástér | | |1 556 438 148 | 7 435 069 044 | | |2 408 138 148 | 8 286 769 044 | |

[1] HL L 248., 2002.9.16., 1. o.

[2] HL L 139., 2006.6.14., 1. o.

[3] A költségvetési rendelet 180. cikke úgy rendelkezik, hogy 2007. január 1-től a negatív mezőgazdasági kiadások helyébe az EMGA-hoz rendelt célhoz kötött bevételek veszik át. Ez maga után vonja, hogy azon költségvetési tételek előirányzatainak, amelyekre célhoz kötött bevétel érkezhet, a becsült célhoz kötött bevétel levonása utáni „nettó” összeget kell tartalmazniuk. Ezen eljárás mögött az a számviteli alapelv húzódik meg, hogy a célhoz kötött bevételekhez kapcsolódó kiadások csak akkor hajthatók végre, ha és amennyiben a bevétel beszedésre került. Ezért a költségvetésben nem szerepelhet célhoz kötött bevétellel finanszírozott kiadás.

[4] Az 1156/2006/EK bizottsági rendelet IV. melléklete (HL L 208., 2006.7.29., 3.o.).

[5] Az 1156/2006/EK bizottsági rendelet V. melléklete (HL L 208., 2006.7.29., 3.o.).

[6] Az 1156/2006/EK bizottsági rendelet VI. melléklete (HL L 208., 2006.7.29., 3.o.).

[7] HL L 58., 2006.2.28., 32. o.

[8] A 2007. évi 1. sz. módosító indítvány nem volt hatással a kiadásokra, csak a bevételekre.

[9] A globalizációhoz való alkalmazkodás elősegítését célzó európai alap nem szerepel az 1a. fejezet fennmaradó mozgásterének számításában.

[10] A 4. fejezet 2007-es fennmaradó mozgástere nem veszi figyelembe a sürgősségi segélyre képzett tartalékot (234,5 millió EUR).

[11] Az 5. fejezet felső korlátja alatt fennmaradó mozgástér kiszámítása során figyelembe vették a 2007-2013 közötti időszakra vonatkozó pénzügyi keret (1) lábjegyzetét a személyzet által a nyugdíjrendszerbe fizetett 76 millió eurós hozzájárulás erejéig.